**KA121 Akreditacijų paraiškų vertinimo etapai:**

Pagal kvietimo teikti paraiškas „Erasmus“ akreditacijai bendrojo ugdymo, profesinio mokymo ir suaugusiųjų švietimo srityje reikalavimus, kurie aprašyti 2021 m. programos „Erasmus+“ vadove, akreditacijų paraiškoms taikomi **šie atrankos etapai:** pirmiausiai tikrinama, ar paraiškos atitinka **tinkamumo** ir **atmetimo** kriterijus, vėliau vertinamas paraiškų atitikimas **atrankos** kriterijams. Galiausiai paraiškos vertinamos pagal **skyrimo** (kokybės vertinimo) kriterijus. Visi šie etapai išsamiau aprašyti lentelėje.

|  |  |  |  |
| --- | --- | --- | --- |
| **Atrankos etapai** | **Taikomi kriterijai** | **Aprašymas** | **Vertinimo atlikimo terminai ir informavimas** |
| **1.** | **Tinkamumo kriterijai (angl.  *Eligibility criteria*)** | Tikrinant paraiškos tinkamumą siekiama nustatyti, ar visos paraiškos atitinka tinkamumo kriterijus, paskelbtus „Erasmus+“ programos vadove, t. y. ar:– paraiška buvo pateikta iki kvietimo teikti paraiškas pabaigos;– pareiškėjas atitinka programos vadove aprašytus reikalavimus paraiškas teikiančioms organizacijoms;– organizacija pateikė kvietimui tik vieną paraišką vienai švietimo sričiai;– organizacija pateikė paraišką savo šalies nacionalinei agentūrai;– paraiška užpildyta viena iš oficialių ES kalbų;– prie paraiškos pridėti visi su paraiška susiję papildomi dokumentai;– paraišką pateikusi organizacija nėra situacijoje, kurią apibrėžia šio kvietimo atmetimo kriterijus.  | Interneto puslapio www.erasmus-plius.lt naujienų skiltyje iki lapkričio 27 d. |
| **2.** | **Atmetimo kriterijai (angl. *Exclusion criteria*)** | Paraišką teikianti organizacija, vadovaudamasi ES finansinio reglamento 137 straipsniu, pateikia pasirašytą sąžiningumo deklaraciją, kuria patvirtina, kad: Nacionalinė agentūra gali neleisti pareiškėjui dalyvauti akreditacijos procese arba gali bet kuriuo metu panaikinti suteiktą akreditaciją, jei ji nustato, kad sąžiningumo deklaracijoje pateikta informacija yra neteisinga (pavyzdžiui, jei tokį patį arba labai panašų turinį savo paraiškose pateikia skirtingos organizacijos). | Interneto puslapio www.erasmus-plius.lt naujienų skiltyje iki lapkričio 27 d. |
| **3.** | **Atrankos kriterijai (angl. *Selection criteria*)** | **Veiklos pajėgumo vertinimas**. Paraišką teikiančios organizacijos turi turėti pakankamai patirties ir profesinių pajėgumų siūlomam „Erasmus“ planui įgyvendinti, visų pirma: – **patirties** – pareiškėjai turi turėti bent dvejų metų patirtį vykdant veiklą atitinkamoje švietimo srityje, dėl kurios jie gali būti laikomi tinkama organizacija teikti paraišką šiam kvietimui. – **Mobilumo konsorciumo koordinatoriams** – paraišką teikianti organizacija turi gebėti koordinuoti konsorciumo veiklą atsižvelgiant į siūlomą „Erasmus“ planą, konsorciumo tikslą, planuojamą užduočių paskirstymą ir „Erasmus“ kokybės standartus. Veiklos pajėgumai bus tikrinami remiantis paraiška (įskaitant informaciją apie pareiškėjo dalyvavimą 2014–2020 m. programoje „Erasmus+“) ir organizacijų registracijos sistemoje pateiktais dokumentais. Pareiškėjai, kurie nepateikia paraiškos formoje prašomos informacijos, gali būti pašalinti iš procedūros. Nacionalinė agentūra gali paprašyti papildomų patvirtinamųjų dokumentų, kad patikrintų paraiškoje pateiktą informaciją.  **Finansinio pajėgumo vertinimas**. Pareiškėjai turi turėti stabilių ir pakankamą finansavimo šaltinių, kad, įgyvendindami siūlomą „Erasmus“ planą, galėtų vykdyti įprastą veiklą. Vis dėlto finansinis pajėgumas vykdant atrankos procedūrą pagal šį kvietimą tikrinamas nebus. Jis bus tikrinamas, kai akredituotos organizacijos pateiks paraišką dotacijai gauti pagal Europos Komisijos kasmet skelbiamų kvietimų teikti paraiškas taisykles. | Interneto puslapio www.erasmus-plius.lt naujienų skiltyje iki 2021 m. vasario 26 d.  |
| **4.** | **Skyrimo kriterijai (angl. *Award criteria*)** | Paraiškų kokybė bus vertinama balais iš 100 galimų, vadovaujantis konkurso kvietime nurodytais kriterijais ir korekciniais koeficientais. Kad būtų svarstoma galimybė suteikti akreditaciją, paraiškų įvertinimas turi atitikti šias ribines vertes: turi būti įvertintos bent 70 iš 100 balų ir puse didžiausio galimo balų skaičiaus kiekvienoje iš keturių kriterijų kategorijų: aktualumas, „Erasmus“ plano tikslai, „Erasmus“ plano veikla, „Erasmus“ plano valdymas. | Interneto puslapio www.erasmus-plius.lt naujienų skiltyje iki 2021 m. vasario 26 d. Visi paraiškos teikėjai apie rezultatus bus informuoti oficialiu raštu iki 2021 m. vasario 26 d. |